ai4bharat/Pralekha huggingface dataset:
माहिती आणि प्रसारण मंत्रालय
हिंदी दिवस 2021: फिल्म प्रभागद्वारे "हिंदी: भारत की वाणी" या ऑनलाइन चित्रपट महोत्सवाचे आयोजन
हिंदी साहित्यातील महान दिग्गजांवर आधारित माहितीपट इथे बघा - https://www.youtube.com/FilmsDivision
कार्यालयीन कामकाजात व्यावहारीक हिंदीच्या वापराला प्रोत्साहन देण्यासाठी 1 ते 15 सप्टेंबर 2021 दरम्यान फिल्म प्रभागद्वारे पाळला जाणार हिंदी पंधरवडा याकाळात विविध स्पर्धांचेही आयोजन
मुंबई, 13 सप्टेंबर 2021
14 सप्टेंबर 1949 या ऐतिहासिक दिवशी हिंदी ही भारतीय प्रजासत्ताकाची अधिकृत भाषा म्हणून स्वीकारली गेली. याचे औचित्य साधून फिल्म प्रभाग ऑनलाइन चित्रपट महोत्सव आणि इतर विविध स्पर्धा आयोजित करून हिंदी दिवस -2021 साजरा करत आहे.
"हिंदी: भारत की वाणी" हा ऑनलाइन चित्रपट महोत्सव फिल्म प्रभागच्या संकेतस्थळ https://filmsdivision.org/ आणि युट्यूब वाहिनी https://www.youtube.com/FilmsDivision यावर 14 आणि 15 सप्टेंबर, 2021 रोजी दाखवला जाणार आहे.
हिंदी दिन महोत्सव-2021 अंतर्गत कार्यालयीन कामकाजात व्यावहारीक हिंदीच्या वापराला प्रोत्साहन देण्यासाठी 1 ते 15 सप्टेंबर 2021 दरम्यान फिल्म प्रभागद्वारे हिंदी पंधरवडा पाळला जाणार आहे. कर्मचारी आणि अधिकाऱ्यांना हिंदीमध्ये काम करण्यासाठी प्रोत्साहित करण्यासाठी विविध स्पर्धांचे आयोजन करण्यात आले आहे. डिक्टेशन, निबंध लेखन, वक्तृत्व स्पर्धा, प्रश्नमंजुषा स्पर्धा या त्यापैकी काही स्पर्धा आहेत.
ऑनलाइन चित्रपट महोत्सव "हिंदी: भारत की वाणी" मध्ये प्रदर्शित होणारे चित्रपट पुढील प्रमाणे आहेत:
14 सप्टेंबर, 1949 
भारत की वाणी ,
हिंदी के बढते कदम 
यासह, लोकप्रिय साहित्यिक प्रेमचंद, आधुनिक हिंदी साहित्याचे जनक- भारतेंदू हरिश्चंद्र, राष्ट्रकवी मैथिली शरण गुप्ता, महान लेखक आणि कवी जय शंकर प्रसाद, सूर्यकांत त्रिपाठी निराला, राम धारी सिंह दिनकर, गोपालदास नीरज आणि प्रसिद्ध लेखक आणि संपादक आचार्य शिवपूजन सहाय यांच्या जीवनचरीत्रावर आधारीत माहितीपट, दोन दिवसीय ऑनलाइन चित्रपट महोत्सवादरम्यान दाखवले जाणार आहेत.
हे सर्व चित्रपट https://filmsdivision.org/ ‘डॉक्युमेंटरी ऑफ द वीक’ विभागात आणि एफडीच्या यूट्यूब वाहिनीवर 14-15 सप्टेंबर 2021 रोजी 48 तास दाखवले जाणार आहेत.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 193.53 कोटी पेक्षा अधिक मात्रा करून दिल्या उपलब्ध
राज्ये आणि केंद्रशासित प्रदेशांकडे अजूनही 11.67 कोटींपेक्षा अधिक लसीच्या न वापरलेल्या मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
11,67,45,075
केंद्र सरकारने लसींच्या 193.53 कोटीपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध करून दिल्या आहेत.
न वापरलेल्या 11.67 कोटीपेक्षा अधिक  मात्रा राज्ये आणि केंद्रशासित प्रदेशांकडे शिल्लक आहेत.
कौशल्य विकास आणि उद्यमशीलता मंत्रालय
युवकांना कौशल्य प्रदान
नवी दिल्ली, 28 जून 2019
स्किल इंडिया मिशन अंतर्गत कौशल्य विकास आणि उद्योजकता मंत्रालयाद्वारे युवकांना, लघु आणि दीर्घकालावधीच्या प्रशिक्षणाद्वारे रोजगाराभिमुख कौशल्य प्रदान केली जातात. औद्योगिक प्रशिक्षण संस्थांमार्फत  दीर्घकालावधीचे प्रशिक्षण दिले जाते. 2014 मधल्या 11,964 आयटीआयवरुन 2019 मधे आयटीआयची संख्या 14,494 झाली आहे, तर 2014-15 मधल्या प्रशिक्षणार्थीच्या 16.9 लाख या संख्येत वाढ होऊन 2018-19 मधे ही संख्या 23.8 लाख झाली.
केंद्रीय कौशल्य विकास आणि उद्योजकता राज्यमंत्री आर. के. सिंग यांनी आज राज्यसभेत लेखी उत्तरात ही माहिती दिली.
B.Gokhale/N.Chitale/D.Rane
(Visitor Counter : 72
वाणिज्य आणि उदयोग मंत्रालय
सहाव्या भारत कॅनडा व्यापार आणि गुंतवणूक विषयक मंत्रीस्तरीय संवादात भाग घेण्यासाठी व्यापार आणि वाणिज्य मंत्री पियुष गोयल कॅनडा भेटीवर
नवी दिल्ली, दि. ८- सहाव्या भारत कॅनडा व्यापार आणि गुंतवणूक विषयक चर्चेत केंद्रीय व्यापार आणि वाणिज्य तसेच ग्राहक व्यवहार, खाद्यपदार्थ आणि सार्वजनिक वितरण, वस्त्रोद्योग मंत्री पियुष गोयल कॅनडाच्या आंतरराष्ट्रीय व्यापार, निर्यात प्रोत्साहन, लघुउद्योग आणि आर्थिक विकास मंत्री मेरी एनजी यांच्यासोबत सहभागी होणार आहेत. ही चर्चा आज कॅनडाची राजधानी ओटावा इथं होणार आहे. व्यापार आणि गुंतवणूकविषयक मंत्रीस्तरीय संवाद  ही संबंधित विषयांच्या विस्तृत अशा व्याप्तीवर तसेच सहकार्याच्या क्षेत्रांवर चर्चा करण्यासाठी द्विपक्षीय यंत्रणा आहे. भारत आणि कॅनडा यांच्यातील द्विपक्षीय व्यापारी संबंध मजबूत करणे, गुंतवणुकीला प्रोत्साहन आणि सहकार्य, महत्वपूर्ण खनिजांच्या हरित संक्रमणा बाबत चर्चा आणि नव्या क्षेत्रांमध्ये सहकार्य वाढवण्यासाठी चर्चा ज्यात व्यवसाय ते व्यवसाय  व्यापारांना प्रोत्साहन देणे आदि संकल्पनांवर लक्ष केंद्रीत करण्यात येईल.
यावेळी उभय मंत्री भारत कॅनडा सर्वसमावेशक आर्थिक भागीदारी करारासंबंधी वाटाघाटींचाही आढावा घेतील. मार्च 2022 मध्ये झालेल्या अखेरच्या एमडीटीआयच्या बैठकीत, दोन्ही मंत्र्यांनी अंतरीम करार अथवा प्रारंभिक व्यापारी करार म्हणजे इपीटीए करण्याच्या शक्यतेवर वाटाघाटी सुरू केल्या होत्या. त्यानंतर, वाटाघाटींच्या सात फेऱ्या पार पडल्या आहेत. 9 आणि 10 मे 2023 रोजी मंत्री गोयल हे टोरंटोला भेट देतील. तेथे ते व्यापार आणि गुंतवणुकीला चालना देण्यासाठीच्या विविध बैठकांत भाग घेतील. यात प्रमुख कॅनडियन कंपन्यांचे मुख्य कार्यकारी अधिकारीयांच्या समवेत बैठका, भारत आणि कॅनडातील सीईओंची गोलमेज परिषद, कॅनडात स्थित असलेल्या अनेक भारतीय आणि कॅनडीयन कंपन्यांशी संवाद साधणे आणि वित्तीय क्षेत्रातील गोलमेज परिषदेला उपस्थित रहाणे यांचा समावेश आहे. फिक्कीच्या नेतृत्वाखाली भारतीय सीईओंचे शिष्टमंडळ मंत्री गोयल यांच्यासमवेत असेल.
एसआयएएल-कॅनडा 2023 या प्रदर्शनातील भारतीय दालनाचे उद्घाटनही मंत्री करतील. हा उत्तर अमेरिका खंडातील सर्वात मोठा खाद्यपदार्थाशी संबंधित नाविन्यपूर्ण व्यापारी प्रदर्शन असून त्यात 50 देशातील 1000 राष्ट्रीय आणि आंतरराष्ट्रीय उद्योजक सहभाग घेतील. किरकोळ विक्री क्षेत्र , खानपान सेवा आणि खाद्यपदार्थ प्रक्रिया उद्योगाच्या गरजांवर या कार्यक्रमात विचार करण्यात येईल. एसआयएएल कॅनडा या प्रदर्शनात , भारतीय व्यापार चालना मंडळ , कृषी आणि प्रक्रिया केलेले खाद्यपदार्थ उत्पादने निर्यात विकास प्राधिकरण, भारतीय व्यापार चालना संघटना  आणि असोसिएटेड चेंबर ऑफ कॉमर्स अँड इंडस्ट्री ऑफ इंडिया  यांचा व्यावसायिक सहभाग असेल. भारतीय कंपन्यांसमवेत तसेच कॅनडातील आयातदारांसमवेत कृषी आणि अन्न प्रक्रिया क्षेत्रातील व्यापार आणि गुंतवणुकीला चालना देण्यासाठीही एका बैठक होईल. 200 कंपन्या या कार्यक्रमात सहभागी होतील, अशी अपेक्षा आहे.
द्विपक्षीय व्यापार आणि गुतंवणूक संबंधांना या भेटीमुळे आणखी गती देण्यात येण्याची अपेक्षा आहे.
पंतप्रधान कार्यालय
जमीन नापिकीकरणाच्या मुद्यांची दखल घेण्यासाठी भारत सर्वोत्कृष्टता केंद्र उभारणार- पंतप्रधान
नवी दिल्ली, 9 सप्टेंबर 2019
जमिनीचे वाळवंटीकरण आणि नापिकी रोखण्यासंदर्भातल्या संयुक्त राष्ट्रांच्या उत्तर प्रदेशातल्या ग्रेटर नोएडा येथे सुरु असलेल्या कॉप-14 पंतप्रधान नरेंद्र मोदी यांनी आज संबोधित केले. या संदर्भात प्रभावी योगदान देण्यासाठी भारत प्रयत्नशील असल्याचे पंतप्रधान म्हणाले. भारतात पूर्वीपासूनच जमिनीला महत्व देण्यात आले आहे. भारतीय संस्कृतीत जमिनीला पवित्र मानून तिला भू-माता असे संबोधले जाते.
संपूर्ण जगभरात जमीनीच्या वाळवंटीकरणाचा दोन तृतीयांश देशांवर परिणाम झाला आहे. हे लक्षात घेऊन या आघाडीवर कृती करतानाच त्याच्या बरोबरीने पाणी टंचाईची दखल घेऊन त्यावरही कृती करण्याची गरज पंतप्रधानांनी व्यक्त केली. पाणी पुरवठ्यात वृद्धीकरण, वाहून वाया जाणारे पाणी रोखणे, जमिनीची आर्द्रता टिकवून ठेवणे हे जमीन आणि पाण्याच्या सर्वंकष धोरणाचे भाग आहेत. या संदर्भात युएनसीसीडीने जागतिक जलकृती कार्यक्रम तयार करावा असे आवाहन पंतप्रधानांनी केले.
जमीन, पाणी, वायू आणि सर्व प्राणीमात्रांमध्ये समतोल राखण्याची भारताची परंपरा असल्याची भूमिका पॅरिस सीओपीमध्ये भारताने सादर केली होती. 2015 ते 2017 या काळात भारतातल्या वन आच्छादनात 8 लक्ष हेक्टर्सची वाढ झाल्याचे पंतप्रधान म्हणाले.
विविध उपाययोजनांद्वारे पिकाची उत्पादकता वाढवून शेतकऱ्यांचे उत्पन्न दुप्पट करण्याचा कार्यक्रम सरकारने हाती घेतला आहे. यामध्ये जमिनीचे सुपिकीकरण आणि सूक्ष्म सिंचनाचा समावेश आहे. ‘प्रत्येक थेंबात अधिक पीक’ हे उद्दिष्ट ठेऊन सरकार काम करत आहे. जैव खतांचा वापर वाढवून किटक नाशकं आणि रासायनिक खतांचा वापर कमी करण्यात येत आहे. पाण्याशी संबंधित सर्व बाबींची दखल घेण्यासाठी जल शक्ती मंत्रालय निर्माण करण्यात आले आहे. येत्या काही वर्षात भारत एकदाच वापरात येणाऱ्या प्लॅस्टिकला पूर्णविराम देणार असल्याचेही पंतप्रधानांनी सांगितले.
मानवी सबलीकरणाचा पर्यावरणाशी घनिष्ठ संबंध आहे. एकदाच वापरात येणाऱ्या प्लॅस्टिकचा वापर कमी करणे असो किंवा जलसंसाधनांशी संबंधित बाब असो या सर्वांचा समाजाच्या मानसिकतेशी संबंध आहे. समाजातले सर्व घटक एखादे उदिृष्ट साध्य करण्यासाठी प्रयत्न करतात तेव्हाच अपेक्षित परिणाम घडून येतो. स्वच्छ भारत अभियानात याची प्रचिती आली आहे. समाजातल्या सर्व स्तरातले लोक यामध्ये सहभागी झाले आणि 2014 मध्ये 38 टक्के असलेले स्वच्छतेचे जाळे सध्याच्या काळात 99 टक्के झाले आहे.
जागतिक जमीन कार्यक्रमाशी भारताच्या कटिबद्धतेचा पंतप्रधानांनी पुनरुच्चार केला. नापीक जमीन शेतीयोग्य करण्याच्या 21 दशलक्ष हेक्टर्सच्या उदिृष्टात भारताने वाढ केली असून 2030 पर्यंत 26 दशलक्ष हेक्टर्स नापीक जमीन पुन्हा शेतीयोग्य बनवण्याचे उदिृष्ट ठेवल्याचे पंतप्रधानांनी जाहीर केले.
जमिनीचे वाळवंटीकरण रोखण्यासाठी शास्त्रीय दृष्टीकोन विकसित करुन त्यासाठी तंत्रज्ञानाचा वापर करण्याच्या दृष्टीने भारताने सर्वोत्कृष्टता केंद्र उभारण्याचा निर्णय घेतला आहे असेही पंतप्रधानांनी सांगितले. याद्वारे दक्षिण-दक्षिण सहकार्याला प्रोत्साहन तसेच जमिनीच्या वाळवंटीकरणासंदर्भात ज्ञान आणि तंत्रज्ञान मिळवू इच्छिणाऱ्यांसाठी मनुष्यबळाला प्रशिक्षित करता येणार आहे.
‘ओम्द्यौःशान्तिः, अन्तरिक्षंशान्तिः’ उच्चारणाने पंतप्रधानांनी भाषणाचा समारोप केला. शांती म्हणजे केवळ शांतता असा अर्थ अभिप्रेत नसून याचा अर्थ भरभराटीशी आहे असेही त्यांनी स्पष्ट केले.
M.Chopade/N.Chitale/P.Malandkar
(Visitor Counter : 124
पंतप्रधान कार्यालय
ईद उल झुआनिमित्त पंतप्रधानांकडून जनतेला शुभेच्छा
(नवी दिल्ली, 22 ऑगस्ट 2018
पंतप्रधान नरेंद्र मोदी यांनी ईद-उल-झुआनिमित्त जनतेला शुभेच्छा दिल्या आहेत. ‘ईद उल झुआनिमित्त शुभेच्छा. या दिनानिमित्त आपल्या समाजात करुणा आणि बंधुत्वाची भावना वृद्धींगत होवो’, असे पंतप्रधानांनी म्हटले आहे.
N.Sapre/N.Chitale/P.Kor
पंतप्रधान कार्यालय
पंतप्रधान नरेंद्र मोदी यांनी नागरिकांना कोविड-19 या संक्रमित रोगावर तंत्रज्ञान आधारित उपाय 'माय गौ इंडिया' या संकेत स्थळावर सामाईक करण्याचे केले आव्हान
नवी दिल्ली, 16 मार्च 2020
एक ट्विटमध्ये पंतप्रधान नरेंद्र मोदी म्हणतात, सुदृढ ग्रहासाठी न्यूनतम उपाय शोधून काढले जात आहे. कोविड -19 या संक्रमित रोगासाठी अनेक लोक तंत्रज्ञान आधारित उपाय सामायिक करीत आहे. मी त्यांना अशी विनंती करतो कि त्यांनी त्यांच्या कल्पना @ माय गौ इंडियावर सामायिक कराव्यात. हे सर्व उपाय खूप लोकांना मदतपूर्ण ठरतील.
#IndiaFightsCorona
# भारताचा करोनाशी लढा
पंतप्रधांनी आरोग्य कर्मचारी कोरोनाचे संक्रमण रोखण्यासाठी घेत असलेल्या प्रयत्नांवर प्रकाश टाकला ते म्हणाले, ‘आमचे डॉक्टर्स, नर्सेस, आरोग्याची काळजी घेणारे कर्मचारी विशेष प्रयत्न करीत आहे. हे सर्व मंडळी लोकांपर्यत जातात आणि त्यांना मदत करतात. आम्ही त्यांच्या योगदानाचे कौतुक करु. “# भारताचा करोनाशी लढा”,’ असे ट्विट त्यांनी केले.
“बरेच लोक कोविड -19 ला भारत कसे तोंड देत आहेत याविषयी वेगवेगळे पैलू अधोरेखित करीत आहेत. कोविड-19 लढाईत अग्रभागी असलेल्या अशा सर्व डॉक्टर, परिचारिका, नगरसेवक, विमानतळ कर्मचारी आणि इतर सर्व उल्लेखनीय लोकांचे मनोबल वाढवित आहे.
# इंडिया फाइट्स कोरोना,”असे त्यांनी ट्विट केले.
B.Gokhale/ P.Malandkar
(Visitor Counter : 128
रस्ते वाहतूक आणि महामार्ग मंत्रालय
देशातील रस्ते अपघातांच्या प्रमाणात घट
नवी दिल्ली, 26 जुलै 2018
देशातील राज्ये आणि केंद्रशासित प्रदेशांमधील पोलीसांकडून प्राप्त माहितीनुसार 2016 या वर्षाच्या तुलनेत 2017 या वर्षात देशातील रस्ते अपघातांच्या प्रमाणात लक्षणीय घट झाली आहे. 2016 साली देशभरात 4,80,652 रस्ते अपघात झाले, त्यात 1,50,785 जणांना प्राण गमवावे लागले. 2017 साली देशात 4,64,910 रस्ते अपघात झाले आणि त्यात 1,47,913 जण दगावले.
महाराष्ट्रात 2016 साली 39878 रस्ते अपघात झाले, त्यात 12935 जणांना प्राण गमवावे लागले तर 2017 साली 35853 रस्ते अपघात झाले आणि त्यात 12264 जण दगावले.
रस्ते वाहतूक राज्यमंत्री मनसुख मांडवीय यांनी आज लोकसभेत ही माहिती दिली.
S.Tupe/M.Pange/P.Malandkar
(Visitor Counter : 67
कृषी मंत्रालय
राजस्थान, मध्यप्रदेश, पंजाब, गुजरात, उत्तर प्रदेश, महाराष्ट्र, छत्तीसगढ, हरियाणा आणि बिहार या राज्यांमध्ये मिळून एकंदर 3 लाख हेक्टर क्षेत्रफळाच्या प्रदेशात टोळधाड नियंत्रण मोहीम राबवण्यात आली
टोळधाड नियंत्रण मोहीम 12 ते 13 जुलै दरम्यान राजस्थानमधील आठ जिल्ह्यातील 26 ठिकाणी, उत्तरप्रदेशातील सीतापुर आणि गोंडा जिल्हे तर हरियाणातील महेंद्रगड आणि भिवानी आदी ठिकाणी राबवण्यात आली
नवी दिल्ली, 14 जुलै 2020
टोळधाड नियंत्रण मोहीम 11 एप्रिल 2020 ला सुरू झाली. 12 जुलै 2020 पर्यंत राजस्थान, मध्यप्रदेश, पंजाब, गुजरात, उत्तर प्रदेश आणि हरियाणा राज्यांमध्ये 1,60,658 हेक्टर क्षेत्रफळावर टोळधाड नियंत्रण कक्षातर्फे तर राज्य सरकारांतर्फे राजस्थान, मध्यप्रदेश, पंजाब गुजरात उत्तर प्रदेश महाराष्ट्र छत्तीसगड हरियाणा आणि बिहार येथे 1,36,781 हेक्टर क्षेत्रावर ही मोहीम राबवली गेली.
12 आणि 13 जुलै 2020 दरम्यानच्या मध्यरात्रीपासून राजस्थान मधील बारमर, जैसलमेर,जोधपूर, बिकानेर, श्रीनगर, चुरू, झुनझुनू आणि अलवार या जिल्ह्यांमधील सव्वीस ठिकाणी तर उत्तर प्रदेशातील गोंडा जिल्ह्यातील एका ठिकाणी तसेच हरियाणातील महेन्द्रगड आणि भिवानी जिल्ह्यातील दोन ठिकाणी ही मोहिम सुरू झाली. याशिवाय संबधित राज्यांच्या कृषी विभागानेही वेगवेगळ्या ठिकाणी टोळधाड नियंत्रण मोहीम राबवली. यामध्ये उत्तर प्रदेशातील सीतापुर आणि गोंडा या जिल्ह्यातील दोन ठिकाणी 12 आणि 13 जुलैला मध्यरात्री छोटे थवे तसेच विरळ असलेल्या टोळधाडीविरुद्ध ही मोहीम राबवण्यात आली.
सध्या 60 नियंत्रण दले औषध फवारणी करणाऱ्या वाहनांसह राजस्थान, गुजरात , मध्यप्रदेश या राज्यांमध्ये कामगिरीवर तैनात करण्यात आली आहेत, तर 200 पेक्षा जास्त केंद्र सरकारी कर्मचारी या टोळधाड नियंत्रण मोहिमेत सहभागी आहेत. याशिवाय फवारणी करणारी 20 यंत्रे घेण्यात येऊन टोळधाड नियंत्रण कार्याला देण्यात आली आहेत. नियंत्रण कार्याची व्याप्ती वाढवण्यासाठी अजून पंचावन्न वाहने खरेदी करून ती टोळधाड नियंत्रण कार्यासाठी तैनात करण्यात आली आहेत. याखेरीज बारमर, जेसलमेर, बिकानेर, नागौरी आणि फालोदी या राजस्थानातील प्रदेशांमध्ये उंच झाडांवरील तसंच दुर्गम भागातील योग्य ठिकाणी टोळांवर परिणामकारक नियंत्रण मिळवण्यासाठी औषधे फवारणी करता यावी म्हणून 5 कंपन्यांकडून 15 ड्रोन वापरण्यात येत आहेत. राजस्थानामधील राखीव वाळवंटी प्रदेशात आवश्यकतेनुसार वापरण्यासाठी बेल हेलिकॉप्टर सुद्धा तैनात आहे. भारतीय हवाईदलाने Mi-17 हेलिकॉप्टरचा वापर करत टोल विरोधी मोहिमेच्या चाचण्या केल्या.
गुजरात, उत्तर प्रदेश, मध्यप्रदेश, महाराष्ट्र, छत्तीसगड, बिहार आणि हरियाणा या राज्यांमध्ये पिकांचे फारसे नुकसान झाले नसल्याची माहिती आहे. राजस्थानातील काही जिल्ह्यात मात्र पिकांचे थोडेफार नुकसान झाल्याची नोंद झाली आहे.
राजस्थानमधील बारमर, जैसलमेर, जोधपूर, बिकानेर, झुनझुनू, श्रीगंगानगर, अलवार आणि चारू या जिल्ह्यांत, तसेच हरियाणातील भिवानी आणि महेंद्रगड व उत्तर प्रदेशातील सीतापुर आणि गोंड या जिल्ह्यात गुलाबी छोट्या टोळांचे तसेच वाढलेल्या मोठ्या टोळांचे थवे सक्रिय होते .
- उत्तर प्रदेशातल्या गोंडा जिल्ह्यातील याकुबनगर तालुक्यातील कर्नेलगंज इथे सुरू असलेली नियंत्रण मोहीम.
- हरियाणातील रामगडअलवर येथे सुरू असलेली नियंत्रण मोहीम
- राजस्थानातील चिरावा येथे सुरू असलेली नियंत्रण मोहीम.
- राजस्थानातील कसानी इथे पडलेला मृत टोळांचा खच.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
खाण मंत्रालय
समर्पित खनिजवाहतूक रेल्वे मार्गिकांची उभारणी
नवी दिल्ली, 6 डिसेंबर 2021
राष्ट्रीय उत्खनन धोरण 2019 अन्वये, एकात्मिक पद्धतीने स्थानिक पातळीवर खनिजे काढण्यासाठीच्या जाळ्याच्या उभारणीला प्रोत्साहन देण्यासह, समुद्र किनाऱ्याच्या लगतच्या परिसरात असलेल्या खाणींमधून काढलेल्या खनिजांच्या वाहतुकीची सोय करण्यासाठी समर्पित खनिज वाहतूक मार्गिकांचे नियोजन करण्याची तरतूद करण्यात आली आहे.
केंद्रीय रेल्वे मंत्रालयाने पूर्व आणि पश्चिम अशा दोन समर्पित मालवाहतूक रेल्वे मार्गिकांच्या उभारणीला मंजुरी दिली आहे. त्याशिवाय, मंत्रालयाने खालील तीन नव्या समर्पित मालवाहतूक मार्गिकांच्या उभारणीसाठी तपशीलवार प्रकल्प अहवाल तयार करण्याचा निर्णय घेतला आहे.
 पूर्व-किनारपट्टी मार्गिका 
 पूर्व-पश्चिम उप-मार्गिका
 
 राजखारसावन-कालीपहाडी-अंदल: 195 किमी)
 उत्तर-दक्षिण उप-मार्गिका 
समर्पित मालवाहतूक मार्गिकांची कमाल प्रवास परिमाणे अधिक मुक्त असतील आणि अवजड माल वाहून नेणाऱ्या अधिक अंतराच्या गाड्यांसाठी परवाने देणाऱ्या जागतिक मापदंडांच्या जास्त जवळचे असतील. समर्पित मालवाहतूक मार्गिकांचे तपशीलवार प्रकल्प अहवाल सागरी किनारपट्टी परिसरातील खनिजांच्या वाहतुकीसाठी लागणाऱ्या गरजा लक्षात घेऊन तयार केले आहेत.
केंद्रीय कोळसा, खाण आणि संसदीय व्यवहार मंत्री प्रल्हाद जोशी यांनी आज राज्यसभेत लिखित उत्तराद्वारे ही माहिती दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
विज्ञान आणि तंत्रज्ञान मंत्रालय
आंतर शाखीय नेतृत्व उपलब्ध करुन देण्यासाठी EChO नेटवर्कचा प्रारंभ, आंतर शाखीय विद्यार्थी आणि शिक्षकांना प्रशिक्षित करणार
नवी दिल्ली, 20 डिसेंबर 2019
संशोधन ज्ञान आणि भारतीय परिसंस्था आणि पर्यावरणाप्रति वाढत्या जागरुकतेवर भर देत आंतर शाखीय नेतृत्व उपलब्ध करुन देण्यासाठी EChO नेटवर्क हा राष्ट्रीय कार्यक्रम काल सुरु करण्यात आला. केंद्र सरकारचे प्रधान वैज्ञानिक सल्लागार प्राध्यापक के.विजय राघवन यांनी या कार्यक्रमाचे उद्घाटन केले.
उपखंडामध्ये पर्यावरण संशोधनाला प्रोत्साहन देण्यासाठी भारताने राष्ट्रीय स्तरावर अनेक प्रयत्न केले. मात्र प्रशिक्षित वैज्ञानिकांची कमतरता असल्याचे मत राघवन यांनी व्यक्त केले. आंतर शाखीय पद्धतीने समस्या जाणून घेऊन त्या सोडवण्यासाठी विद्यार्थी आणि शिक्षकांच्या नव्या पिढीला प्रशिक्षित करण्याची गरज त्यांनी व्यक्त केली. EChO नेटवर्कमुळे भारतीय शिक्षण आणि संशोधनाला नवा दृष्टीकोन मिळेल, असा विश्वास त्यांनी व्यक्त केला.
B.Gokhale/S.Kane/D.Rane
(Visitor Counter : 105
रेल्वे मंत्रालय
रेल्वेमार्गाने होणारी अंमली पदार्थांची तस्करी रोखण्यासाठी भारतीय रेल्वेचे प्रयत्न
रेल्वेमार्गाने होणाऱ्या अंमली पदार्थांच्या तस्करीविरोधात कारवाई करण्यासाठी आरपीएफने हाती घेतली "ऑपरेशन नार्कोस" ही केंद्रीत मोहीम
नवी दिल्ली, 21 डिसेंबर 2022
रेल्वेमार्ग होणाऱ्या अंमली पदार्थांच्या तस्करीला आळा घालण्यासाठी भारतीय रेल्वे प्रामाणिक प्रयत्न करत आहे. रेल्वे मार्गाने होणाऱ्या अंमली पदार्थांच्या तस्करीविरोधात कारवाई करण्यासाठी आरपीएफने "ऑपरेशन नार्कोस" ही केंद्रीत मोहीम हाती घेतली आहे. भारत सरकारने दिनांक 11.04.2019 च्या अधिसूचना क्रमांक 1403 च्या माध्यमातून रेल्वे संरक्षण दलाच्या अधिकाऱ्यांना एनडीपीएस कायद्यांतर्गत अटक, शोध आणि अंमली पदार्थ जप्त करण्यासाठी प्राधिकृत केले आहे.
अंमली पदार्थ,मादक द्रव्य आणि मनावर परिणाम करणाऱ्या पदार्थांच्या  अवैध व्यापारात तस्करांकडून वापरल्या जाणार्या देशभरातील अंमली पदार्थ तस्करीमध्ये रेल्वेमार्गाचाही वापर केला जातो. 'पोलीस' आणि 'सार्वजनिक सुव्यवस्था' हे भारतीय राज्यघटनेच्या सातव्या अनुसूची अंतर्गत राज्याचे विषय आहेत आणि त्यामुळे राज्य सरकारे त्यांच्या कायद्याची अंमलबजावणी करणाऱ्या संस्थांच्या उदा. सरकारी रेल्वे पोलिस /जिल्हा पोलिस/अंमली पदार्थ नियंत्रण ब्युरो /राज्य उत्पादन शुल्क इ. संस्थांच्या माध्यमातून अंमली पदार्थांची तस्करी रोखण्यासह रेल्वेची कायदा आणि सुव्यवस्था राखण्यासाठी गुन्ह्यांचा प्रतिबंध, शोध, नोंद आणि तपास करण्यासाठी जबाबदार आहेत.
2020,2021 आणि 2022  या वर्षांमध्ये एनडीपीएस कायद्यांतर्गत संबंधित कायद्याची अंमलबजावणी करणाऱ्या संस्थांच्या माध्यमातून  4556 गुन्हे नोंदवण्यात आले असून 2125 व्यक्तींना अटक करण्यात आली आहे आणि भारतीय रेल्वे मार्गावर 66.53 कोटी  रुपये किंमतीचे अंमली पदार्थ जप्त करण्यात आले आहेत.
अंमली पदार्थ तस्करीचे क्षेत्र आणि मार्ग सतत बदलत राहतात.त्यामुळे, नियमित विश्लेषणावर आधारित, असे असुरक्षित मार्ग ओळखण्याचे काम सातत्याने सुरु आहे आणि सर्व संबंधितांच्या समन्वयाने अंमली पदार्थांची तस्करी नियंत्रित करण्यासाठी प्रभावी प्रतिबंधात्मक उपाय केले जात आहेत.
रेल्वे, दळणवळण आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज लोकसभेत एका प्रश्नाच्या लेखी उत्तरात ही माहिती दिली.
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
पंतप्रधान कार्यालय
18 व्या आशियाई क्रीडा स्पर्धेतील पदक विजेत्यांशी पंतप्रधानांनी साधला संवाद
(नवी दिल्ली, 5 सप्टेंबर 2018
18 व्या आशियाई क्रीडा स्पर्धेत पदक प्राप्त करणाऱ्या खेळाडूंशी, पंतप्रधान नरेंद्र मोदी यांनी आज आपल्या निवासस्थानी संवाद साधला.
पंतप्रधानांनी पदक विजेत्यांचे अभिनंदन केले आणि आपल्या अनुकरणीय कामगिरीने आशियाई क्रीडा स्पर्धेच्या इतिहासात भारतासाठी आजवरच्या सर्वोत्तम कामगिरीची नोंद केल्याबद्दल त्यांचे कौतुक केले. या पदक विजेत्यांनी आपल्या खेळामुळे भारताचा सन्मान आणि प्रतिष्ठा उंचावली आहे, असे ते म्हणाले. पदक विजेत्या खेळाडूंचे पाय यापुढेही जमिनीवर राहतील आणि प्रसिद्धी तसेच कौतुकाच्या भडीमारात खेळाकडे त्यांचे दुर्लक्ष होणार नाही, अशी अपेक्षा त्यांनी व्यक्त केली.
खेळाडूंनी आपली कामगिरी उंचावण्यासाठी तंत्रज्ञानाचा वापर करावा, असे आवाहन पंतप्रधानांनी या संवादादरम्यान केले. खेळाडूंनी तंत्रज्ञानाचा वापर करत स्वत:चे कठोर मूल्यमापन करत सुधारणा करत राहिले पाहिजे तसेच स्वत:बरोबरच जगातील उत्कृष्ट खेळाडूंच्या कामगिरीचे सातत्याने विश्लेषण करत राहिले पाहिजे, असे ते म्हणाले.
छोटी शहरे, ग्रामीण भाग आणि गरीब परिस्थितीतील युवा खेळाडू पुढे येऊन देशासाठी पदके प्राप्त करत आहेत, हे पाहून पंतप्रधानांनी आनंद व्यक्त केला. ग्रामीण भागात मोठी गुणवत्ता दडलेली असून आपण त्या गुणवत्तेची जोपासना केली पाहिजे, असे ते म्हणाले. एका खेळाडूला रोजच्या आयुष्यात किती संघर्षांना सामोरे जावे लागते, याची कल्पना बाहेरच्या विश्वाला नसते, असेही पंतप्रधान म्हणाले.
हलाखीच्या परिस्थितीत संघर्ष करून देशासाठी पदके प्राप्त करणाऱ्या काही खेळाडूंच्या नावांचा उल्लेख करताना पंतप्रधान भावूक झाले. खेळाप्रती त्यांचे समर्पण आणि हिमतीला पंतप्रधानांनी अभिवादन केले. त्यांच्या उदाहरणातून अवघा देश प्रेरणा घेईल, असे पंतप्रधान म्हणाले.
आता प्राप्त केलेल्या यशानंतर खेळाडूंनी स्वस्थ बसू नये आणि यापेक्षा मोठे यश मिळविण्यासाठी प्रयत्नशील रहावे, असे आवाहन त्यांनी केले. या पदक विजेत्यांनी नव्याने सुरुवात करणे, हेच मोठे आव्हान असल्याचे सांगत ऑलिम्पिक स्पर्धेत खेळण्याचे उद्दिष्ट साध्य करण्यासाठी त्यांनी प्रयत्नशील रहावे, असे ते म्हणाले.
युवक व्यवहार आणि क्रीडा राज्यमंत्री  कर्नल राज्यवर्धन राठोड यावेळी उपस्थित होते. पंतप्रधानांचा दृष्टीकोन आणि केंद्र सरकारच्या उपक्रमांमुळे युवा खेळाडूंना प्रोत्साहन मिळाले आणि पदकतालिकेत भारताच्या स्थानात सुधारणा झाली, असे ते म्हणाले.
इंडोनेशियामध्ये जकार्ता आणि पलेम्बँग येथे नुकत्याच झालेल्या 18 व्या आशियाई क्रीडा स्पर्धेत भारताने तब्बल 69 पदक पटकावली आहेत. यापूर्वी 2010 साली ग्वांगझू येथे झालेल्या आशियाई क्रीडा स्पर्धेत भारताने 65 पदकांची कमाई केली होती.
S.Tupe/M.Pange/P.Kor
आरोग्य आणि कुटुंब कल्याण मंत्रालय
केरळ, महाराष्ट्र, पंजाब, कर्नाटक, तामिळनाडू आणि गुजरातमध्ये कोविडच्या नवीन रुग्ण संख्येत वाढ कायम
नवी दिल्ली, 28 फेब्रुवारी 2021
भारताची एकूण सक्रिय रुग्ण संख्या आज 1,64,511 वर पोहोचली आहे. भारतातील सध्याच्या सक्रिय रुग्णांचे प्रमाण भारताच्या एकूण बाधित रुग्णांच्या 1.48% इतके आहे.
मागील 24 तासात महाराष्ट्र, केरळ, पंजाब, कर्नाटक, तामिळनाडू आणि गुजरात या सहा राज्यांमध्ये नवीन रुग्णसंख्येत वाढ झाली आहे. नवीन रुग्णांपैकी 86.37% रुग्ण या 6 राज्यातील आहेत.
मागील 24 तासात 16,752 नवीन रुग्णांची नोंद झाली आहे. महाराष्ट्रात दैनंदिन रुग्णसंख्येत सर्वाधिक 8,623 रुग्णांची नोंद झाली आहे. त्यापाठोपाठ केरळमध्ये 3,792 आणि पंजाबमध्ये 593 नवीन रुग्ण आढळले आहेत.
सक्रिय रुग्णसंख्या आणि नवीन कोविड बाधित रुग्णांमध्ये सतत वाढ होत असलेल्या राज्य आणि केंद्र शासितप्रदेशांसोबत केंद्र सरकार निरंतर संपर्क साधत आहे. कॅबिनेट सचिव यांच्या अध्यक्षतेखाली काल महाराष्ट्र, पंजाब, गुजरात, मध्य प्रदेश, छत्तीसगड, पश्चिम बंगाल, तेलंगणा आणि जम्मू-काश्मीर या राज्ये / केंद्रशासित प्रदेशांसोबत उच्चस्तरीय आढावा बैठक पार पडली.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार 2,92,312 सत्रांद्वारे एकूण 1,43,01,266 लसींचे डोस देण्यात आले आहेत. यात 66,69,985 एचसीडब्ल्यू , 24,56,191 एचसीडब्ल्यू  आणि 51,75,090 एफएलडब्ल्यू  यांचा समावेश आहे.
राज्ये / केंद्रशासित प्रदेशांद्वारे कोविड-19 लसीकरण केंद्रे म्हणून वापरली जाणारी सी.जी.एच.एस. रुग्णालयांची यादी पुढील संकेत स्थळावर उपलब्ध आहे:
https://www.mohfw.gov.in/pdf/CGHSEmphospitals.xlsx
राज्ये / केंद्रशासित प्रदेशांद्वारे कोविड-19 लसीकरण केंद्रे म्हणून वापरली जाणारी आयुष्मान भारत-पीएमजेएवाय रुग्णालयांची यादी पुढील संकेत स्थळावर उपलब्ध आहे: https://www.mohfw.gov.in/pdf/PMJAYPRIVATEHOSPITALSCONSOLIDATED.xlsx
आतापर्यंत एकूण 1.07 कोटी  लोक बरे झाले आहेत. गेल्या 24 तासांत 11,718 रूग्ण बरे झाले आहेत आणि त्यांना रुग्णालयातून घरी सोडण्यात आले आहे.
गेल्या 24 तासांत महाराष्ट्रात 3,648 लोक बरे झाले. महाराष्ट्रात सर्वाधिक 51 मृत्यू झाले आहेत.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(